આજે કંગના સફળ અભિનેત્રી બની ચૂકી છે. હવે તેને ફિલ્મો મેળવવામાં મુશ્કેલી પડતી નથી, પરંતુ તે શરૂઆતના સંઘર્ષના દિવસોને ભૂલી નથી. તે કહે છે કે તેની તુલના અત્યારના દિવસો સાથે થઇ પણ ન શકે. એક સમય હતો જ્યારે મારે બોલિવૂડમાં કામ મેળવવાનાં ફાંફાં પડતાં. હવે તેવું નથી, જોકે બોલિવૂડમાં ટકી રહેવું એટલું સરળ પણ નથી. ફિલ્મો બનાવવામાં બહુ પૈસા લાગે છે. ટેક્નોલોજીનો ઉપયોગ વધી ગયો છે. અભિનેતાઓને કાસ્ટ કરવા, દર્શકો સુધી સારી ફિલ્મો બનાવીને પહોંચાડવી એક કઠિન બિઝનેસ છે. કંગના માને છે કે તે હજુ બોલિવૂડમાં શીર્ષ સ્થાન પર પહોંચી નથી. હજુ તેની કરિયરનો ટોપ સમય આવ્યો નથી.